́косъ: ́кѡ возмогу̀ грѣ́шный и скве́рный а́зъ вку́пѣ душе́ю и тѣ́ломъ исписа́ти, є́же во пло́ти сы́й равноа́гг҃льноежитіѐ твоѐ, и пресла̂вная чудеса̀;а́ще у́бѡ мно́зи прему́дріи не дости́гнутъ исповѣ́дати мно́гагѡ твоегѡ̀ терпѣ́нія и смире́нія, и те́плыя ко хрс̑ту̀ любвѐ: но ѻба́че надѣ́яся на твоѐ безѕло́біе, ѽ блаже́нне, си́це вопію́ ти: ра́дуйся, пресвѣ́тлая ѕвѣздо̀, ѿ за́пада возсія́вшая и къ восто́ку прише́дшая: ра́дуйся, возненави́дѣвый ѻте́ческую и бг҃оме́рзскую вѣ́ру, хрс̑та́ же єди́наго, надъ̑ всѣ́ми су́щаго бг҃а всѣ́мъ се́рдцемъ возлюби́вый, и тому̀ невозвра́тнымъ жела́ніемъ послѣ́довавый: ра́дуйся, бу́йственное и юро́дственное, є́же по апс̑толу, жи́тельство избра́вый: ра́дуйся, премѣни́вый тлѣ̂нная и нестоя̂щая наде́ждею бу́дущихъ бла̂гъ: ра́дуйся, дре́внему і́ѡву уподо́бивыйся терпѣ́ніемъ: ра́дуйся, страстоте́рпче хрс̑то́въ непобѣди́мый, но при́снѡ побѣди́вый діа́вола твои́мъ смире́ніемъ: ра́дуйся, я́кѡ дре́вній ѻ́нъ ла́зарь ни́щій, почива́я ны́нѣ въ ло́нѣхъ авраа́млихъ: ра́дуйся, и́же по ѿше́ствіи мі́ра сегѡ̀, су́щымъ въ бѣда́хъ и искуше́ніихъ гото́въ ѡбрѣта́яся предста́тель и засту́пникъ: ра́дуйся, вездѣ̀ призыва́ющихъ тя̀ бы́стрѡ предваря́еши: ра́дуйся, бг҃ому́дре ісі́дѡре